מרטין וילהלם קוטה

מרטין וילהלם קוּטה (בגרמנית: Martin Wilhelm Kutta;‏ 3 בנובמבר 1867 – 25 בדצמבר 1944) היה מתמטיקאי גרמני, שנודע בעיקר בזכות המצאת שיטת רונגה-קוטה. קוטה נולד בפיטשן שבשלזיה תחתית (כיום ביצ'ינה שבפולין). הוא למד באוניברסיטת ברסלאו משנת 1885 עד לשנת 1890, והמשיך את לימודיו באוניברסיטה הטכנית של מינכן עד לשנת 1894, שם היה לעוזרו של המתמטיקאי ולטר פרנץ אנטון פון דייק. בשנת 1898 שהה כחצי שנה באוניברסיטת קיימברידג', והחל משנת 1899 עד לשנת 1909 שימש שוב כעוזרו של פון דייק במינכן. בשנת 1900 השלים את עבודת הדוקטורט במתמטיקה באוניברסיטת מינכן, בהנחייתם של פרדיננד לינדמן וגוסטב קונרד באואר. בשנת 1909 מונה לפרופסור נלווה באוניברסיטת פרידריך שילר בינה, והחזיק במשרה זו כשנה. בשנת 1910 עבר ל-RWTH אוניברסיטת אאכן וכיהן שם כפרופסור במשך כשנתיים. לאחר מכן עבר לכהן באוניברסיטת שטוטגרט ושם נשאר עד יציאתו לגמלאות בשנת 1935. קוטה נפטר בפירסטנפלדברוק בשנת 1944. מעולם לא הקים משפחה. בשנת 1901 פרסם שיטה נומרית לפתרון משוואות דיפרנציאליות, המבוססת על עבודת הדוקטורט שלו. השיטה, שפותחה במקביל על ידי קרל רונגה, הפכה לאחת מהשיטות הנפוצות ביותר בתחום. כמו כן, לזכותו נזקפות תרומות בתחום האווירודינמיקה, בהן הפרופיל האווירודינמי ז'וקובסקי-קוטה, משפט קוטה-ז'וקובסקי ותנאי קוטה. העניין שלו בתחום זה נוצר הודות למתמטיקאי סבסטיאן פינסטרוולדר ששימש כמרצה שלו במינכן: פינסטרוולדר הביא לכיתה תצלומים של מטוס וקוטה הוקסם מהמתמטיקה העומדת בבסיס התעופה. חלק ניכר מתגליותיו ופיתוחיו של קוטה בתחום האווירודינמיקה נכללו בעבודת ההביליטציה שלו, ונעשו כארבע שנים לפני שז'וקובסקי פרסם אותן. בנוסף למחקרו המרכזי, עסק קוטה במחקר על קרחונים יבשתיים (גם כן, בזכות פינסטרוולדר) ועל היסטוריה של המתמטיקה. במסגרת מחקרו על קרחונים יבשתיים, ביצע מדידות המבוססות על תמונות שצולמו בהרי האלפים המזרחיים ועבד עם עמיתיו על מיפוי אזור זה, המכוסה בקרחונים. במסגרת מחקרו על היסטוריה של המתמטיקה, פרסם מאמר שעסק בעבודתו של ג'ון ואליס משנת 1659 בנושא אינטגרציה ואורכה של אליפסה. Zur Theorie des Stefan'schen Calorimeters. In: Annalen der Physik und Chemie, 54. Jg., 1895, S. 104–129 Geometrie mit constanter Zirkelöffnung im Altertum. In: Bibliotheca Mathematica, Folge 2, 10, Stockholm, 1896, S. 16. Zur Geschichte der Geometrie mit constanter Zirkelöffnung. In: Nova acta, Abhandlung der Kaiserlichen Leopold-Carolinischen Deutschen Akademie der Naturforscher, 71. Jg., Nr. 3, Halle 1897, S. 69–101 Der Gepatschferner im Jahre 1896. In: Mitteilungen des Deutschen und Oesterreichischen Alpen-Vereins, 27. Jg., 1901, S. 133–135 Elliptische und andere Integrale bei Wallis. In: Bibliotheca mathematica, Zeitschrift für Geschichte der mathematischen Wissenschaften, Leipzig 1901, 3. Folge, 2. Jg., S. 230–234 Beitrag zur näherungsweisen Integration totaler Differentialgleichungen, Leipzig 1901 (Dissertation Ludwig-Maximilians-Universität München). Auch veröffentlicht in: Zeitschrift für Mathematik und Physik, 46. Jg., Heft 4, 1901, S. 435–453 Über die Strömung einer Flüssigkeit um in sie verankerte zylindrische Flächen und den Druck, den diese dabei erfahren, München 1902 (Habilitationsschrift). Auszug veröffentlicht unter „Auftriebskräfte in strömenden Flüssigkeiten“, in: Illustrirte aëronautische Mittheilungen, 6. Jg., Heft 3, Juli 1902, S. 133–135 Anhang (Ausführungen über Verwendung von Näherungsformel zur Integration totaler Differentialgleichungen für Differentialgleichungssysteme ersten Grades). In: Emden, Robert: Gaskugeln, Leipzig und Berlin 1907, S. 92–95 Über eine mit den Grundlagen des Flugproblems in Beziehung stehende zweidimensionale Strömung. In: Sitzungsberichte der Königlich Bayerischen Akademie der Wissenschaften, Mathematisch-physikalische Klasse, Band 1910/2, München 1910, S. 1–58 Über ebene Zirkulationsströmungen nebst flugtechnischen Anwendungen. In: Sitzungsberichte der Bayerischen Akademie der Wissenschaft, Mathematisch-physikalische Klasse, Band 1911/3, München 1911, S. 65–125 Ballonphotogrammetrie. In: Moedebecks Taschenbuch zum praktischen Gebrauch für Flugtechniker und Luftschiffer, 2. Auflage, Berlin 1904, S. 221–236 und 3. Auflage, Berlin 1911, S. 195–214 מדיה וקבצים בנושא מרטין וילהלם קוטה בוויקישיתוף מרטין וילהלם קוטה, באתר פרויקט הגנאלוגיה במתמטיקה מרטין וילהלם קוטה, באתר MacTutor (באנגלית) ביוגרפיה של מרטין וילהלם קוטה, באתר math for college